
IEPIRKUMU KOMISIJA

Madonā
12.06.2025. 
Visiem ieinteresētajiem piegādātājiem

Par saraksti Nr.3 iepirkuma procedūrā – atklātā konkursā “Madonas pilsētas autoceļu un ielu segumu atjaunošana”, iepirkuma identifikācijas Nr. MNP2026/23.

Madonas novada pašvaldības iepirkumu komisija 12.06.2026. saņēma ieinteresēto piegādātāju jautājumus EIS un saskaņā ar Publisko iepirkumu likuma 36.panta otro un trešo daļu sniedz atbildes:

1. Jautājums
Vai Pasūtītājs šim iepirkumam ir sagatavojis un Pretendentiem nodrošina aizpildāmu ESPD (ESPD XML vai citu elektroniski aizpildāmu formātu), kas ir konfigurēts atbilstoši šīs iepirkuma procedūras prasībām? Ja šāda viedne ir pieejama, lūdzam norādīt tās atrašanās vietu vai publicēt to Elektronisko iepirkumu sistēmā.
Atbilde uz 1. jautājumu
Pasūtītājs skaidro, ka nav sagatavojis konkrētajam iepirkumam ESPD veidlapu. 

2. Jautājums
Ja atbilde uz 1. jautājumu ir noliedzoša un Pasūtītājs nav sagatavojis šim iepirkumam konfigurētu ESPD veidni, lūdzam apliecināt, ka Pretendenta iesniegtais ESPD tiks uzskatīts par pienācīgi aizpildītu, ja ESPD IV daļā "Atlases kritēriji" Pretendents izmantos sadaļu "Vispārīga norāde par visiem atlases kritērijiem", apliecinot atbilstību visiem Pasūtītāja noteiktajiem atlases kritērijiem, bet pie jautājuma: “Ar ķeksīti izvēles rūtiņā pirms katra attiecīgā kritērija līgumslēdzējas iestādes norāda, kuri atlases kritēriji tiks piemēroti. Vai vēlaties izmantot atlases kritērijus no A līdz D?” paliek atzīmēts Nē.

Atbilde uz 2. jautājumu
Pasūtītājs skaidro, ka piekrīt tam, ka Pretendents iesniegs aizpildītu ESPD, apliecinot atbilstību visiem Pasūtītāja noteiktajiem atlases kritērijiem.

Vienlaikus Pasūtītājs norāda uz Publisko iepirkumu likuma 49. panta pirmajā daļā noteikto :”Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām”.
 MK noteikumu Nr. 107 “Iepirkumu procedūru un metu konkursu norises kārtība” 17. punkts nosaka: “Ja pretendents, kuram iepirkuma procedūrā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas iepirkuma procedūras dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu atlases prasībām.”

Komisijas priekšsēdētājs	                 Ā.Vilšķērsts

Dokuments ir parakstīts ar drošu elektronisko parakstu un satur laika zīmogu.

